ಇವರು ನಟಿಸಿದ ಮೊದಲ ಚಲನಚಿತ್ರ ತೆಲುಗು ಭಾಷೆಯ ಬೆಂಡು ಅಪ್ಪರಾವ್ ಆರ್.ಎಂ.ಪಿ. ಆದರೆ ಈ ಚಿತ್ರ ಮೊದಲು ತೆರೆಕಾಣಲಿಲ್ಲ. ನಂತರ ಕಾಮಿಡಿ ಎಂಟರ್‌ಟೈನರ್‌‌ ಎಂಬ ಚಿತ್ರದಲ್ಲಿ ಶಾಲಾ ಶಿಕ್ಷಕಿಯಾಗಿ ಪಾತ್ರ ನಿರ್ವಹಿಸಿದರು. ಈ ಚಲನಚಿತ್ರ ೨೦೦೯ರಲ್ಲಿ ತೆರೆಕಂಡಿತ್ತು. ಇವರು ನಟಿಸಿದ ಪ್ರಥಮ ಕನ್ನಡ ಚಲನಚಿತ್ರ ಪುಂಡ. ಇದು ತಮಿಳು ಭಾಷೆಯ ಪೊಲ್ಲಾಧವನ್ ಎಂಬ ಚಲನಚಿತ್ರದ ರಿಮೇಕ್‌ ಆಗಿದೆ. ಇವರ ಪ್ರಥಮ ತಮಿಳು ಚಲನಚಿತ್ರ ಭೂವಪಾಥೈ ಪಾಂಡಿಯನ್. ಈ ಚಿತ್ರದ ನಿರ್ದೇಶಕರು ಕಾಧಲ್ ಸೊಲ್ಲಾ ವಂಧೆನ್. 

೨೦೦೮ರಲ್ಲಿ ಕೃಷ್ಣಲೀಲೈ ಎಂಬ ತಮಿಳು ಚಲನಚಿತ್ರದಲ್ಲಿ ನಟಿಸಿದ್ದರು. ಈ ಚಿತ್ರದ ನಿರ್ಮಾಪಕರು ಕೆ. ಬಾಲಚಂದ್ರರ್ ಮತ್ತು ನಿರ್ದೇಶಕರು ಸೆಲ್ವನ್‌ರಾಗಿದ್ದರು. ಕಾರಣಾಂತರದಿಂದ ಚಿತ್ರ ೨೦೦೯ರಲ್ಲಿ ತೆರೆಕಂಡಿತ್ತು. ಈ ಚಿತ್ರದಲ್ಲಿ ಪ್ರಮುಖ ಮಹಿಳಾ ಪಾತ್ರದಲ್ಲಿ ನಟಿಸಿದ್ದಾರೆ. ನಂತರ ಇವರು ಮಳಯಾಳಂ ಭಾಷೆಯ ಯಕ್ಷಿಯಮ್ ಎನ್ಜನುಮ್ ಎನ್ನುವ ಚಿತ್ರದಲ್ಲಿ ನಟಿಸುವ ಮೂಲಕ ಮಲಯಾಳಂ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಈ ಚಿತ್ರವನ್ನು ವಿನಯನ್‌ರವರು ನಿರ್ದೇಶಿಸಿದ್ದರು ಮತ್ತು ಈ ಚಿತ್ರ ೨೦೧೦ರ ಆಗಸ್ಟ್‌ನಲ್ಲಿ ಬಿಡುಗಡೆಯಾಯಿತು. ಈ ಸಂದರ್ಭದಲ್ಲಿ ಇನ್ನೆರಡು ತಮಿಳು ಚಲನಚಿತ್ರಗಳಲ್ಲಿ ಮೇಘನಾರವರು ನಟಿಸಿದ್ದರು. ಅದರಲ್ಲಿ ಒಂದು ನಂದಾ ನಂದಿತ, ಇದು ಕನ್ನಡ ಚಲನಚಿತ್ರ ನಂದಾ ಲವ್ಸ್ ನಂದಿತಾ ಚಿತ್ರದ ರಿಮೇಕ್ ಆಗಿದೆ. ಇವರು ನಟಿಸಿದ ಮತ್ತೋಂದು ಚಿತ್ರ ಕಲ್ಲಾ ಸಿರಿಪಾಜಾಗ.

ಆರಂಭಿಕ ಜೀವನ
೨೦೦೮ ರಿಂದ ೨೦೦೯
೨೦೧೬ರ ನಂತರ
ಸಾರ್ವಜನಿಕ ಚಿತ್ರ